lago Mammoth en la Nacia Arbaro Inyo 
 pino en la Nacia Arbaro Inyo 
La **Nacia Arbaro Inyo** aŭ **Nacia Forsto Inyo**  estas nacia arbaro en Usono. Ĝi situas grandparte (7.445,76 km²) en la federacia ŝtato Kalifornio, kaj je malganda parto (245,47 km²) en la okcidenta parto de la federacia ŝtato Nevado. Ĝi konsistas el la suda Sierra Nevada oriente de la montkresto inter la Nacia Parko Yosemite  kaj la suda parto de la Nacia Parko Sekvojo. La „Nacia Arbaro Inyo" estas parto de la Blanka kaj Inyo montaroj oriente de la Sierra, per tiu dividita de la valo Owens. En la sudo allimas kun la Nacia Arbaro Sekvojo, centre trans la Sierra-montokresko allimas kun la Nacia Arbaro Sierra kaj en la nordo troviĝas la *distrikto Bridgeport Ranger* de la Nacia Arbaro Humboldt-Toiyabe. Grandaj partoj de la naciaj arbaroj estas naturaj areoj, nome la plej intensaj de la naturprotektejoj en Usono.

Fondiĝo kaj prizorgado
----------------------

La nomo „Inyo" venas de la praloĝantoj de Ameriko kaj ĝi signifas „loĝejo de la granda spirito". Per tiu vorto priskribis la fruaj praloĝantoj la regionon, kiu ĝis hodiaŭ nomiĝas montaro Inyo. La nomo troviĝas ankaŭ en la kantono Inyo, en kiu la plej granda parto de la arbaro troviĝas. La arbaro etendiĝas ankaŭ ĝis la kaliforniaj kantonoj Mono, Tulare kaj Madera respektive ĝis la Nevadaj kantonoj Esmeralda kaj Mineral.

La nacia arbaro Inyo fondiĝis je la 25a de majo 1907. Je la 1a de julio 1945 oni aldonis la teron de la iama Nacia Arbaro Mono.  La nacia arbaro estas prizorgata de la Usona Arbara Agentejo, la loka administracio havas sian sidejon en Biŝop.

Longvivaj pinoj
---------------

En la Nacia Arbaro Inyo kaj la plej alta regiono de la Blanka Montaro situas inter la limoj de Nevado kaj la Nacia Parko Valo de Morto troviĝas longvivaj pinoj en alteco de pli ol 3.000 m super marnivelo. En la *Ancient Bristlecone Pine Forest* (arbaro de la longvivaj pinoj), speciale en la t.n. *bosko de la Metuŝelaĥoj* (angle: *Methuselah Grove*), ekzistas pluraj longvivaj pinoj (*Pinus longaeva*, angle: *Bristlecone pine*), kies aĝo estas pli ol 4.000 jaroj, inter ili ankaŭ la plej maljuna neklona arbo de la mondo. Tiu arbo estas datita en 2012 je aĝo de 5062 jaroj. La bosko havas centron de vizitantoj kaj rondvojon por la vizitantoj..

Ceteraĵoj
---------

La plej alta punkto de Nevado, la lima pinto en la Blanka Montaro troviĝas ĉe la limo de Nevado kaj Kalifornio.

Literaturo
----------

* Clarence A. Hall, Jr. (Hg.): *Natural History of the White-Inyo Range, Eastern California*. University of California Press, Berkeley 1991.

Eksteraj ligiloj
----------------

* Kategorio Nacia Arbaro Inyo en la Vikimedia Komunejo (Multrimedaj datumoj)

* Eintrag zum Nationalforst auf der Seite des *US Forest Service* (angla)

Referencoj
----------

1. ↑  Inyo National Forest, Frequently Asked Questions, US Forest Service
2. ↑  National Forests of the United States Arkivigite je 2012-10-28 per la retarkivo Wayback Machine, Richard C. Davis, The Forest History Society, 29a de Septembro 2005 (PDF, 341kB)
3. ↑  Rocky Mountain Tree Ring Research: Database of ancient trees (stato: januaro 2013)
4. ↑  Recreation.gov: Schulman Grove Visitor Center
5. ↑   Christopher J. Earle: Pinus longaeva. En: The Gymnosperm Database. 22a de Majo 2011, alirita la 8an de Novembro (angle).